Diari Oficial de la Generalitat Valenciana


Sumari del DOGV 3069, del 02-09-1997 (1997/9293)

ORDRE de 8 de juliol 1997, de la Conselleria de Cultura, Educació i Ciència per la qual s'autoritza a impartir provisionalment el primer cicle d'Educació Secundària Obligatòria, durant el curs escolar 1997/98, als centres docents privats que s'especifiquen en l'annex.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3069

Data del DOGV
:   02-09-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/9293


Data del document
:   08-07-1997

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 8 de juliol 1997, de la Conselleria de Cultura, Educació i Ciència per la qual s'autoritza a impartir provisionalment el primer cicle d'Educació Secundària Obligatòria, durant el curs escolar 1997/98, als centres docents privats que s'especifiquen en l'annex.  
Els expedients han estat iniciats pels representants de la titularitat dels centres docents privats que s'especifiquen en l'annex, en sol·licitud de l'autorització provisional per a impartir el primer cicle de l'Educació Secundària Obligatòria.  
Cadascun dels expedients inclou un informe favorable de la Inspecció Educativa, ja que els centres reuneixen els requisits exigits per la disposició transitòria setena del Reial Decret 1.004/1991, sobre requisits mínims dels centres d'ensenyaments de règim general no universitaris.  
La disposició transitòria segona de la LOGSE estableix la possibilitat d'aquest tipus d'autorització provisional amb caràcter excepcional i per necessitats d'escolarització, situació que es compleix en tots els centres.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28.07.94), el Reial Decret 1.004/1991, de 14 de juny (BOE de 26.06.91), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei 5/1983, de 30 de desembre, de Govern Valencià:  
ORDENE  
Primer  
Autoritzar provisionalment a cadascun dels centres privats que s'allisten en l'annex per a impartir el primer cicle de l'Educació Secundària Obligatòria i en les condicions que s'hi especifiquen:  
Segon  
Aquestes autoritzacions afecten exclusivament al curs escolar 97/98, sense perjudici de la possibilitat de pròrroga en cursos successius, sempre que continuen donant-se les necessitats d'escolarització que la justifiquen i amb el límit temporal que estableix la normativa vigent d'aplicació.  
Tercer  
El funcionament d'aquestes unitats de primer cicle d'Educació Secundària Obligatòria es faran en els espais que els centres tenen autoritzats com a d'Educació Primària/EGB, i en conseqüència, la suma total d'unitats d'Educació Secundària Obligatòria i Primària/EGB no podrà excedir del nombre autoritzat per a aquest darrer nivell.  
DISPOSICIÓ ADDICIONAL  
Aquesta autorització comportarà les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com ho exigeix l'article 110.3 de la Llei 30/1992.  
València, 8 de juliol de 1997  
El conseller de Cultura, Educació i Ciència,  
FRANCISCO E. CAMPS ORTIZ  
ANNEX  
Centre: Color de Monte Colorado  
Codi: 68677123  
Titular: Luis Ferrer Lonjedo  
Domicili: Av. Principal, Urbanització Monte Colorado  
Localitat: La Pobla de Vallbona  
Província: València  
Ensenyaments que s'autoritzen provisionalment: primer cicle de l'Educació Secundària Obligatòria amb una unitat i 30 llocs escolars.  
Centre: El Prat  
Codi: 43350516  
Titular: Societat Cooperativa Limitada El Prat de Llíria  
Domicili: carretera de Llíria a Olocau, km. 1,5  
Localitat: Llíria  
Província: València  
Ensenyaments que s'autoritzen provisionalment: primer cicle de l'Educació Secundària Obligatòria amb 2 unitats i 60 llocs escolars.  
Centre: Lope de Vega  
Codi: 16867619  
Titular: Centro de Estudios Lope de Vega, SA.  
Domicili: Av. Doctor Severo Ochoa, 9  
Localitat: Benidorm  
Província: Alacant  
Ensenyaments que s'autoritzen provisionalment: primer cicle de l'Educació Secundària Obligatòria amb 2 unitats i 60 llocs escolars  
Centre: Adventista  
Codi: 94274370  
Titular: Asociación de Iglesias Cristianas  
Domicili: carretera de Petrés, s/n  
Localitat: Sagunt  
Província: València  
Ensenyaments que s'autoritzen provisionalment: Primer cicle de l'Educació Secundària Obligatòria amb 4 unitats i 120 llocs escolars  
Centre: Fundación Antonio Bonny  
Codi: 54247976  
Titular: Fundación A. Bonny, S. Manrique de Lara  
Domicili: Barrio Antonio Bonny, s/n  
Localitat: El Campello  
Província: Alacant  
Ensenyaments que s'autoritzen provisionalment: Primer cicle de l'Educació Secundària Obligatòria amb 2 unitats i 60 llocs escolars.